BA รับมอบเครื่องบิน ATR-72-600 ใหม่ 1 ลำ รองรับเส้นทางบินใน-ต่างประเทศ
BA รับมอบเครื่องบิน ATR-72-600 ใหม่ 1 ลำ รองรับเส้นทางบินใน-ต่างประเทศ
19 ม.ค. 2559

บริษัท การบินกรุงเทพ จำกัด (มหาชน) หรือ BA ระบุว่า สายการบินบางกอกแอร์เวย์ส ได้รับเครื่องบินแบบเอทีอาร์รุ่น 72-600 ลำใหม่ล่าสุดมาประจำฝูงบิน ซึ่งนับเป็นลำที่ 5 จากจำนวน 9 ลำที่บางกอกแอร์เวย์สจะได้รับมอบจากบริษัท เอทีอาร์ ประเทศฝรั่งเศส โดยเครื่องบินเอทีอาร์รุ่น 72- 600 ลำใหม่นี้จะให้บริการในเส้นทาง เกาะสมุย สุโขทัย ตราด ลำปาง หลวงพระบาง ย่างกุ้ง มัณฑะเลย์ และ เสียมราฐ เป็นต้น
โดยเครื่องบินเอทีอาร์รุ่น 72-600 มีความจุ 70 ที่นั่ง และประกอบไปด้วยห้องนักบินที่มีความทันสมัย มีการแสดงผลเป็นระบบดิจิตัลทั้งหมด พร้อมกับที่นั่งที่กว้างขวางสะดวกสบาย และช่องใส่ของเหนือศีรษะที่มีขนาดใหญ่ขึ้นกว่าเดิม
ปัจจุบันสายการบินบางกอกแอร์เวย์สมีเครื่องบินประจำฝูงบินทั้งหมด 32 ลำ ประกอบไปด้วยเครื่องบินแบบเอทีอาร์ จำนวน 13 ลำ แอร์บัส A320 จำนวน 8 ลำ และแอร์บัส A319 จำนวน 11 ลำ
 